Një libër i ri i gazetarit Misha Glenny mbi krimin global
Në një vështrim për globalizimin e krimit të organizuar, autori argumenton se rënia e komunizmit dhe liberalizimi i tregjeve financiare
Libri i ri i Misha Glenny-t me titull "McMafia: një udhëtim në botën e nëndheshme të krimit global” e çon lexuesin në një tur befasues për krimin ndërkombëtar pa kufij. Autori shpjegon se rënia e komunizmint në Europën Lindore” është ngjarja më e rëndësishme që i dha shtysë rritjes dhe zgjerimit të krimit në mbarë botën në dy dekadat e fundit”. Vdekja e komunizmit shteroi rezervat që ushqenin stilin e jetës së elitës udhëheqëse, ku përfshihej dhe policia sekrete: ”- thotë autori. Shpërbërja e ish-Jugosllavisë, ndjekur nga embargot e vendosura nga Perëndimi, sollën si rezultat krijimin e rrjeteve të kontrabandës që tani kanë formuar të quajturën “zonën kryesore për tranzitin për mallrat dhe shërbimet e paligjshme nga e gjithë botë, me synim arritjen në BE” thotë autori Glenny: thotë autori. Specialistët për Ballkanin, thonë se nga fundi i viteve 1990, 30 për qind e cigareve të shitura në Britani ishin të paligjshme. Glenny pretendon se krimi dhe politika gjatë viteve 1990 në Ballkan ishin të gërshetuara pazgjidhshmërisht me njëra-tjetrën: thotë autori. Liberalizimi i tregjeve ndërkombëtare, gjithashtu ndihmoi dhe në rritjen e krimit ndërkombëtar në fund të shekullit të 20. Me hapjen e tregjeve ish komuniste, thotë Glenny, kriminelët nga gjithë bota u bashkuan në rrjete ndërkontinentale, ku përfshiheshin dhe takimet e rregullta për përpunimin dhe gjetjen e rrugëve të reja për armët, drogën, dhe kontrabandën e njerëzve nëpër Europë dhe Lindjen e Mesme. Glenny thekson se urrejtjet e lashta dhe tensionet etnike janë jo ekzistente në botën e krimit global.//lk